
Bucureşti, 26.09.2011





                                                    Nr.23/234/2011
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra Propunerii legislative pentru modificarea şi completarea Ordonanţei de urgenţă nr.6/2011 pentru stimularea înfiinţării şi dezvoltării microîntreprinderilor de către întreprinzătorii tineri, transmisă cu adresa nr.P.l.x. 491 din 27 iunie 2011.


În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu

Parlamentul  României

                                                    Nr.23/234/2011
R A P O R T

asupra propunerii legislative pentru modificarea şi completarea Ordonanţei de urgenţă nr.6/2011 pentru stimularea înfiinţării şi dezvoltării microîntreprinderilor de către întreprinzătorii tineri


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu Propunerea legislativă pentru modificarea şi completarea Ordonanţei de urgenţă nr.6/2011 pentru stimularea înfiinţării şi dezvoltării microîntreprinderilor de către întreprinzătorii tineri, a domnului deputat Petru Călin – PD-L, transmisă cu adresa nr.P.l.x. 491 din 27 iunie 2011, înregistrată la comisie sub nr.23/234 din 29 iunie 2011.



Consiliul Legislativ, cu avizul nr.460/19.04.2011, a avizat favorabil  propunerea legislativă cu observaţii şi propuneri.



Guvernul, prin actul nr.1217/20.05.2011, nu susţine adoptarea propunerii legislative.


Senatul, în  şedinţa din 22 iunie 2011, a respins propunerea legislativă.



Comisia juridică, de disciplină şi imunităţi, Comisia pentru muncă şi protecţie socială şi Comisia pentru buget, finanţe şi bănci, cu avizele nr.P.l.x.491/2011/04.07.2011, nr.27/368/13.09.2011, respectiv nr.343/15.06.2011, avizează negativ propunerea legislativă.



Comisia pentru egalitatea de şanse pentru femei şi bărbaţi, cu avizul nr.37/457/15.09.2011, a avizat favorabil propunerea legislativă.


Propunerea legislativă are ca obiect de reglementare modificarea Ordonanţei de urgenţă a Guvernului nr.6/2001 pentru stimularea înfiinţării şi dezvoltării microîntreprinderilor de către întreprinzătorii tineri, în sensul extinderii categoriilor de persoane care pot beneficia de programele reglementate prin actul normativ. Iniţiatorul doreşte includerea în categoria persoanelor beneficiare, pe lângă tinerii în vârstă de până la 35 de ani, şi a altor categorii sociale: pensionarii, pensionarii de boală şi persoanele care au depăşit perioada de acordare a şomajului şi care nu şi-au găsit un loc de muncă.



Membrii Comisiei pentru industrii şi servicii au examinat propunerea legislativă în şedinţa din 21 septembrie 2011 şi au hotărât, în unanimitate, să propună Plenului Camerei Deputaţilor respingerea acesteia, din următoarele considerente:
- nu sunt prevăzute sursele financiare necesare aplicării măsurilor propuse, aplicarea conducând la creşterea cheltuielilor de la bugetul de stat;

- pentru categoriile de persoane menţionate, Agenţia Naţională pentru Implementarea Proiectelor şi Programelor pentru IMM – urilor derulează, în prezent, o serie de programe de interes public destinate stimulării antreprenoriale.



La lucrările comisiei au participat invitaţi din partea Ministerului Economiei, Comerţului şi Mediului de Afaceri: domnul Ioan Florin Roşca – director general adjunct.



La lucrările comisiei au fost prezenţi 26 de deputaţi din totalul de 30 de deputaţi membri ai comisiei.



În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru această propunere legislativă este Camera Deputaţilor.

                        PREŞEDINTE,                                         SECRETAR,
                          Iulian Iancu                                            Mircea Marin
Consilieri parlamentari,
Viorela Gondoş
Isabela Robe

